OpenLLM-France/wikimedia huggingface dataset:
# Marcia Garbey

Marcia Garbey (Santiago (Kuba); 1949ko otsailaren 9a - Santiago (Kuba); 2024ko urtarrilaren 1a) abiadura-lasterketan eta luzera-jauzian espezializatutako atleta kubatarra izan zen. Marcia Garbey kirolari ospetsuen familia bateko kidea zen, eta horien artean nabarmendu zen bere anaia, Rolando Garbey boxeolaria, duela gutxi Habanan hil zena.

## Karrera
### Joko Olinpikoak

Bere lehen agerraldia Mexikon 1968an izan zen luzera-jauziko proban, non finalerako sailkatu ez baitzen 27 parte hartzaileren artean 17. postuan amaitu ostean. Bere bigarren agerraldia Munichen izan zem, 1972an, non luzera-jauziko finalera pasatzea lortu zuen, 11. postuan amaitu zuen 34 parte hartzaileren artean.

### Joko Panamerikarrak

1967tik 1975era Joko Panamerikarren hiru ediziotan parte hartu zuen, non Winnipeg-en 1967ko 4 x 100 metroko errelebo proban urrezko domina irabaztea lortu zuen Violetta Quesada, Cristina Echeverría eta Miguelina Cobiánekin batera.

### Erdialdeko Amerikako eta Karibeko Jokoak

Erdialdeko Amerikako eta Karibeko Jokoen 1970 eta 1974ko edizioetan parte hartu zuen, eta luzera-jauzian urrezko domina irabazi zuen bietan.

## Erreferentziak

* ↑ Redacción. (2024-01-01). «Falleció la exatleta Marcia Garbey, finalista olímpica en Munich 1972» cibercuba.com.
* ↑ «Athletics at the 1968 Mexico City Summer Games: Women's Long Jump» sports-reference.com.
* ↑ «Athletics at the 1972 Munich Summer Games: Women's Long Jump» sports-reference.com.

## Kanpo estekak

* Datuak: Q19619325
# Anier García

Anier García (Santiago de Cuba, 1976ko martxoaren 9a ) 110 metroko hesi-lasterketan espezializatutako kubatar atleta da.

## Biografia

Oso gaztetatik nabarmendu zen 1995eko Gazte Joko Panamerikarrak irabaziz. Hurrengo urtean Atlantako Olinpiar Jokoetan parte hartzen du, eta final-laurdenetan kanporatua da.
1997an, Anier nazioarteko eszenan sartu zen Pista Estaliko Munduko Atletismo Txapelketako 60 metroko hesi-lasterketa irabazita Parisen. Zoritxarrez, Atenasko Aire Libreko Munduko Txapelketan lesio batekin hanka batean lehiatu zuen, baina finalerdietaraino iritsi zen.
1999an Winnipegeko Panamerikar Jokoak irabazi zituen. Bere garaipenik nabarmenena 2000ko Sydneyko txapeldun olinpikoa izan zen, Terrence Trammell erraz garaituz 0,16 segundoko aldearekin.
Garciak zilarrezko domina irabazi zuen 2001eko Aire Libreko Munduko Txapelketan eta Brontzezkoa urte bereko Pista Estaliko Munduko Atletismo Txapelketan eta 2003ko Pista Estaliko Munduko Atletismo Txapelketan. Ezin izan zuen 2003ko Aire Libreko Munduko Txapelketan lehiatu, lesio baten ondorioz, baina 2004ko Atenasko Olinpiadetan brontzezko domina lortu zuen.
Bere entrenatzailea Santiago Antúnez izan zen beti.

## Markarik onena

110 m-ko hesi-lasterketa - 13.00 s ( Sydney, Australia, 2000ko irailaren 25a )

## Garaipen-zerrenda
### Olinpiar Jokoak

* Urrea (Sydney 2000) 110 m-ko hesi-lasterketa
* Brontzea (Atenas 2004) 110 m-ko hesi-lasterketa

### Munduko Txapelketak

* Zilarra (Sevilla 1999) 110 m-ko hesi-lasterketa
* Zilarra (Edmonton 2001) 110 m-ko hesi-lasterketa

### Pista Estaliko Munduko Atletismo Txapelketa

* Urrea (Paris 1997) 60 m-ko hesi-lasterketa
* Zilarra (Lisboa 2001) 60 m-ko hesi-lasterketa
* Zilarra (Birmingham 2003) 60 m-ko hesi-lasterketa

## Kanpo estekak

* Datuak: Q126581
* Multimedia: Anier García / Q126581
# Jordan Díaz (atleta)

Jordan Alejandro Diaz Fortun (2001eko otsailaren 23a) Kuban jaiotako jauzi hirukoitzan espezializatutako espainiar atleta bat da. 2024ko Udako Olinpiar Jokoetan, Parisen, urrezko domina irabazi zuen 17,86 metroko jauziarekin.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 01 ! | Jauzi-hirukoitza |
| Europako Txapelketak ||||
| Urtea | Lekua | Domina | Proba |
| 2024 | Erroma | 01 ! | Jauzi-hirukoitza |
| Europako Txapelketak ||||
| Urtea | Lekua | Domina | Proba |
| 2019 | Lima | 02 ! | Jauzi-hirukoitza |

## Kanpo estekak

* Datuak: Q33083256
* Multimedia: Jordan Díaz / Q33083256
# Maykel Massó

Maykel Demetrio Massó (1999ko maiatzaren 8a) luzera-jauzilari kubatarra da. Pekinen 2015eko Munduko Txapelketan parte hartu zuen finalerako sailkatu gabe. 2020ko Udako Olinpiar Jokoetan parte hartu zuen eta brontzezko domina lortu zuen.
Proban bere marka pertsonalak 8,39 metro dira aire librean (+0,6 m/s, La Habana 2021) eta 8,08 metro pista estalian (Karlsruhe 2021).

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Luzera jauzia |

## Erreferentziak

* ↑ «Athletics MASSO Maykel - Tokyo 2020 Olympics» ...

## Kanpo estekak

* Datuak: Q20727735
* Multimedia: Maykel Massó / Q20727735
# Freddy Mayola

Freddy Santiago Mayola Fernández (Habana, 1977ko azaroaren 1a) Kubako esprinter bat da, eta brontze olinpikoa lortu zuen 4 × 100 metroko errelebo proban, 2000ko Udako Olinpiar Jokoetan. 2002ko IAAF Munduko Kopan eta 2000ko Atletismoko Iberoamerikako Txapelketan ere erreleboan zilarrezko dominak lortu zituen.
Munduko Atletismo Txapelketan 100m-ko proban bi aldiz ordezkatu zuen bere herrialdea, 1999an eta 2001ean.
6,55 segundoko marka zuen 60 metroko lasterketan, eta 2006ko munduko marka onena lortu zuen. Kubatar errekorra du proba horretan (6,49 segundo).
Banakako emaitzarik onenak hauek dira: 1999ko Joko Panamerikarretan 100 m-ko zilarrezko domina eta IAAFren 2001eko Munduko Pista Estaliko Txapelketan, 60 metroko laugarren tokia. Laugarren tokian dago zerrendetan, 50 metroetan, eta bere marka pertsonala 5,61 segundokoa da.

## Marka pertsonalak

* 100 metro - 10.10 (1999)
* 200 metro - 20.99 (2004)
* 60 metro - 6.49 (2000)

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2000 | Sydney Australia | 03 ! | 4x100m |
| Panamerikar Jokoak ||||
| Urtea | Lekua | Domina | Proba |
| 1999 | Winnipeg Kanada | 02 ! | 4x100m |

## Erreferentziak

* ↑ 50 Metres - men - senior - indoor. IAAF. Retrieved on 2014-01-31.

## Kanpo estekak

* Datuak: Q444778
# Iván Pedroso

Iván Lázaro Pedroso Soler (iˈβan peˈðɾoso; Habana, 1972ko abenduaren 17a) kubatar atleta da, luzera jauzian espezializatua.
Hamaika urte zituela hasi zen atletismoan, eta zaletasun horretan lagungarri gertatu zitzaion 1991ko Joko Panamerikarrak egin ziren estadiotik hurbil bizi izana eta Kuban eliteko kirolariek jasotzen duten laguntasuna. Hamazazpi urte zituenerako zortzi metro luzetik gora jauzi egiteko gai zen. 1992ko Bartzelonako Olinpiar Jokoetan laugarren gelditu zen. Hurrengo urteetan munduko txapelketa ezin jokaturik gelditu zen, min hartuta zegoelako, baina 1995ean, Sestrièren, garaipena lortu zuen eta ordu arte estatubatuarren esku egondako nagusitasuna eskuratu zuen. Hain zuzen ere, Mike Powellen errekorra gainditu zuen 8,96 metroko markarekin, baina historiarako betiko erregistratuta gelditu den arren, marka hura ez zen ofizialtzat onartu, klimatologia aldeko zuela eta: anemometroak zioen onargarria zela jauzia, baina eztabaida luzeen ondoren Atletismo Amateurreko Nazioarteko Federazioak ez zuen marka homologatu. Urte hartan bertan Joko Panamerikarretako urrezko domina irabazi zuen (Carl Lewisek eta Mike Powellek zuten marka gaindituta) eta denboraldiko munduko markarik onena lortu zuen Salamancan. 1996ko Atlantako Olinpiar Jokoetan min hartu zuen eta ezin izan zuen garaipena eskuratu, baina 1997an pista estaliko munduko txapelketan, Lievinen (Frantzia), irabazle izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-05-04 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q316062
* Multimedia: Iván Pedroso / Q316062
# Ana Fidelia Quirot

Ana Fidelia Quirot (Palma Soriano, Santiago de Cuba, 1963ko martxoaren 23a) kubatar atleta ohia da. Kultura fisikoko ikasketak egin zituen. 1968an, Iberoamerikako II Atletismo Txapelketan, urrezko domina bana irabazi zuen 400 eta 800 metroko probetan. Handik aurrera, proba horietako lasterkari onenetako bat izan zen. 1987tik 1990era, 39 aldiz irabazi zuen 800 metroko proba, behin ere huts egin gabe, eta 15 aldiz, 400 metrokoa. Seuleko Olinpiar Jokoetan (1988), ezin izan zuen parte hartu, Kubaren boikotagatik. Nazioarteko probetan, ordea, jokoetako finaleko partaide guztiak menderatu zituen. 1992ko Olinpiar Jokoetan, Bartzelonan, hirugarrena izan zen 800 metroko proban. Bigarren eta hirugarren mailako erredurak izan zituen etxeko istripu larri batean, eta erietxean egon behar izan zuen denboraldi batez. 1993an, Erdialdeko Amerikako eta Karibeko Jokoetan, zilarrezko domina lortu zuen 800 metroko proban. 1995ean, 800 metroko munduko txapelduna izan zen, eta 1996an zilarrezko domina lortu zuen Atlantako Olinpiar Jokoetan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q240042
# Javier Sotomayor

Javier Sotomayor (Limonar, Matanzas, Kuba, 1967) altuera jauzilaria da, XX. mendearen bukaerako atletismoko izar handienetako bat.

## Bizitza

Hamabost urte besterik ez zuela, bi metrotik gorako jauzia egin zuen. 1984an, Kubako marka hautsi zuen lehen aldiz, 2,33 metroko jauziarekin. Erromako Munduko Txapelketetan (1987), gaizki aritu zen, eta bederatzigarren geratu zen; hala ere, urte hartan bertan, urrezko domina lortu zuen Panamerikar Jokoetan. Hurrengo urtean, Salamancan (Espainia), munduko errekorra hautsi zuen lehen aldiz (2,43 metro). 1989an, marka psikologiko bat hautsi zuen: 2,44 metro (alegia, zortzi oin, neurri-sistema anglo-saxoian). 1990ean, Godoy entrenatzailea hil zitzaion, eta, hurrengo urtean, min hartu baitzuen, ezin izan zuen munduko txapelketan parte hartu. 1992ko Olinpiar Jokoetan, Bartzelonan, urrezko domina lortu zuen, 2,34 metroko jauziarekin. 1993an, Stuttgarten, Munduko Txapelketa irabazi zuen lehenengo aldiz (1991n, zilarrezko domina lortu zuen, eta 1995ean ere bai), eta munduko errekorra hautsi zuen berriro: 2,45 metro. 1997ko abuztuan, Atenasen, Munduko Txapelketa irabazi zuen bigarrenez. 1999an, bi urtez lehiatzeko aukera debekatu zioten, dopin-kontrol batean kokaina kontsumitu izana leporatuta. Alabaina, Nazioarteko Atletismo Federazioak barkatu egin zioten zigorra, eta, hiru hilabeteko entrenamenduaren ondoren, zilarrezko domina eskuratu zuen Sydneyko Olinpiar Jokoetan. Hogeita hamalau urte zituela utzi zion garaiera-jauzilari izateari. Bestalde, Kiroletako Asturiasko Printzea saria eman zioten 1993an.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q208693
* Multimedia: Javier Sotomayor / Q208693
# Juan Carlos Stevens

Juan Carlos Stevens (Santiago, 1968ko urriaren 22a) arkularia da. Kuba ordezkatu zuen 2000ko Udako Olinpiar Jokoetan, 2008ko Udako Olinpiar Jokoetan eta 2012ko Udako Olinpiar Jokoetan.

## Erreferentziak

* ↑ Juan Carlos Stevens
* ↑ Juan Carlos STEVENS

## Kanpo estekak

* Datuak: Q1706789
# Wilfredo León

Wilfredo Leon Venero (1993ko uztailaren 31a) boleiboleko jokalari profesional poloniarra da, eta kanpoko bateatzaile gisa jokatzen du Plus Liga Bogdanka LUK Lublin klubean. Kuban jaioa, Polonia ordezkatzen du nazioartean. Jaioterriko talde nazionaleko kide izan zen 2007tik 2012ra. 2024ko Udako Olinpiar Jokoetan zilarrezko domina lortu zuen Polonia ordezkatuz.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 02 ! | Gizonezkoak, estalia |

## Erreferentziak

* ↑ (Polonieraz) «Hit transferowy stał się faktem! Wilfredo Leon zagra w Lublinie!» Weszło 1 July 2024.

## Kanpo estekak

* Datuak: Q2634633
* Multimedia: Wilfredo León Venero / Q2634633
# Mijaín López Núñez

Mijaín López Núñez (Pinar del Río, Kuba, 1982ko abuztuaren 20a) borroka greko-erromatarreko kirolari kubatarra da, inoiz txapelketa gehien irabazi dituena, bost aldiz txapeldun panamerikarra, bost aldiz munduko txapelduna eta bost aldiz txapeldun olinpikoa. Garai guztietako borrokalari greko-erromatar onena, uharteko ordezkari gisa parte hartu zuen 2010ean Hego Afrikako Gazteriaren eta Ikasleen Mundu Jaialdian. 2011n hautatu zuten, Panamerikar Kirol Erakundeko (ODEPA) Atleten Batzordea osatzeko.

## Olinpiar Jokoak

2008an Pekingo Joko Olinpikoetan eta Londresko Joko Olinpikoetan, 2012an eta 2024an banderaduna izan zen.
* 2008ko Udako Olinpiar Jokoetan, Pekin 2008an (Pekin), urrezko domina eskuratu zuen borroka greko-erromatarrean 130 kilo kategorian, Kuba ordezkatuz, eta Mindaugas Mizgaitis garaitu ostean.
* 2012ko Udako Olinpiar Jokoetan, Londres 2012an (Londres), urrezko domina eskuratu zuen borroka greko-erromatarrean 130 kilo kategorian, Kuba ordezkatuz, eta Heiki Nabi garaitu ostean.
* 2016ko Udako Olinpiar Jokoetan, Rio de Janeiro 2016an (Rio de Janeiro), urrezko domina eskuratu zuen borroka greko-erromatarrean 130 kilo kategorian, Kuba ordezkatuz, eta Riza Kayaalp garaitu ostean.
* 2020ko Udako Olinpiar Jokoetan, Tokio 2020an (Tokio), urrezko domina eskuratu zuen borroka greko-erromatarrean 130 kilo kategorian, Kuba ordezkatuz, eta Iakobi Kajaia garaitu ostean. Diziplina berean elkarren segidako lau urre lotzen dituen seigarren kirolaria izan zen Joko Olinpikoetan, Paul Elvstrøm, Carl Lewis, Kaori Icho, Michael Phelps eta Al Oerterren ondotik.
* 2024ko Udako Olinpiar Jokoetan Parisen urrezko domina eskuratu zuen 130 kg azpiko kategorian. Horrela, historiako lehen kirolaria izan zen proba berberean bost aldiz urrea lortzen. Parisen lehiatu ostean, bere zapatilak bertan utzi zituen, erretiratzen zela adierazteko.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2008 | Pekin Txina | 01 ! | Borroka greko-erromatarra 120 kg, gizonezkoa |
| 2012 | Londres Erresuma Batua | 01 ! | Borroka greko-erromatarra 120 kg, gizonezkoa |
| 2016 | Rio de Janeiro Brasil | 01 ! | Borroka greko-erromatarra 130 kg, gizonezkoa |
| 2020 | Tokio Japonia | 01 ! | Borroka greko-erromatarra 130 kg, gizonezkoa |
| 2024 | Paris Frantzia | 01 ! | Borroka greko-erromatarra 130 kg, gizonezkoa |

## Erreferentziak

* ↑ (Gaztelaniaz) «El día más grande del 'Comandante' López, el mejor luchador de la historia» MARCA 2021-08-02 (Noiz kontsultatua: 2021-08-02).
* ↑ «Mijain Lopez» olympedia.org (Ingelesez)

## Kanpo estekak

* Datuak: Q462790
* Multimedia: Mijaín López / Q462790
# Luis Alberto Orta

Luis Alberto Orta Sánchez (Habana, 1994ko abuztuaren 22a) borroka greko-erromatarreko kirolari kubatarra da, Tokio 2020ko Joko Olinpikoetan 60 kg-tako proban urrezko domina eskuratu zuena. Paris 2024ko Joko Olinpikoetan brontzezkoa lortu zuen.

## Kirol ibilbidea

La Güinera auzoan hasi zen kirola praktikatzen. Hasiera batean beisbolari ekin zion baina ondoren borroka greko-erromatarra egiten hasi zen Cerro Pelado klubean.
Nazioarte mailan 2018an hasi zen lehiatzen eta 2019an Pan amerikar Jokoetan brontzezko domina eskuratu zuen Liman. Tokio 2020ko Joko Olinpikoetan Kenichiro Fumita japoniarra garaitu zuen finalean.

## Nazioarteko palmaresa

Joko Olinpikoak :
| Urtea | Lekua | Domina | Proba |
| 2020 | Tokio ( Japonia) | 01 ! | 60 kg |
| 2024 | Paris ( Frantzia) | 03 ! | 67 kg |
| Munduko txapelketak ||||
| Urtea | Lekua | Domina | Proba |
| 2023 | Belgrado ( Serbia) | 01 ! | 67 kg |
| Panamerikar Jokoak ||||
| Urtea | Lekua | Domina | Proba |
| 2019 | Lima ( Peru) | 03 ! | 60 kg |
| 2023 | Santiago ( Txile) | 01 ! | 67 kg |

## Erreferentziak

* ↑ (Gaztelaniaz) Cubatel. (2021-08-02). «¿Quién es Luis Alberto Orta, el primer oro olímpico para Cuba en Tokio?» Cubatel - Llamadas, SMS y recargas a Cuba (Noiz kontsultatua: 2021-08-24).
* ↑ (Gaztelaniaz) «El cubano Luis Alberto Orta se corona como campeón olímpico en lucha grecorromana en Tokio 2020» RT en Español (Noiz kontsultatua: 2021-08-24).
* ↑ (Gaztelaniaz) «Luis Alberto Orta levanta a Cuba con su oro en lucha» Tokio 2020 (Noiz kontsultatua: 2021-08-24).

## Kanpo estekak

* Datuak: Q56329558
* Multimedia: Luis Orta / Q56329558
# Reineris Salas

Reineris Salas Perez, (Cerro Pelado, Habana, Kuba, 1987ko martxoaren 17a), 97 kiloko borroka librean lehiatzen den kirolari kubatarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina eskuratu zuen, Abraham Conyedo italiarrarekin partekatuz, 97 kiloko borroka librean; Abdulraxid Sadulaiev errusiarraren eta Kile Snyder estatubatuarraren atzetik.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Gizonezkoa, borroka librea 97 kg. |

## Erreferentziak

* ↑ «Reineris Salas Perez» olympedia.org (Ingelesez)
* ↑ "International Wrestling Database" www.iat.uni-leipzig.de Noiz kontsultatua: 2021-08-09. (Ingelesez)

## Kanpo estekak

* Datuak: Q6421951
# Lázaro Álvarez

Lázaro Jorge Álvarez Estrada, (Pinar del Rio, Kuba, 1991ko urtarrilaren 28a), Luma kategorian aritzen den boxeolari kubatarra da.
Hiru Udako Olinpiar Jokotan, dominak eskuratu zituen; Londres 2012an (Londres), brontzezkoa eskuratu zuen Oilarra kategorian; Rio 2016an (Rio de Janeiro), brontzezkoa,Arina kategorian, eta, Tokio 2020an (Tokio) brontzezkoa, Luma kategorian (Samuel Takyi ghanatarrarekin partekatuz), hiruretan boxeoan eta Kubaren izenean; Tokion, Albert Batyrgaziev errusiarraren (urrezko domina) eta Duke Ragan estatubatuarraren (zilarrezko domina) atzetik.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2012 | Londres Erresuma Batua | 03 ! | Gizonezkoa, Oilarra kategoria. |
| 2016 | Rio de Janeiro Brasil | 03 ! | Gizonezkoa, Arina kategoria. |
| 2020 | Tokio Japonia | 03 ! | Gizonezkoa, Luma kategoria. |

## Erreferentziak

* ↑ «Lázaro Álvarez Estrada» olympedia.org (Ingelesez)
* ↑ "Lazaro Alvarez" TheSports.org. (Ingelesez)

## Kanpo estekak

* Datuak: Q1277404
* Multimedia: Lázaro Álvarez / Q1277404
# José Legrá

José Adolfo Legrá Utría (Baracoa, 1943ko apirilaren 19a) kubatar boxeolari ohia da, 1966tik aurrerar espainiar herritartasuna duena. Munduko titulua lortu zuen bigarren espainiarra izateagatik ospetsua da. Bere palmaresa 150 borrokaldikoa da, horietatik 135ean irabazi, 11tan galdu eta 4 baliogabetu zizkioten.

## Erreferentziak

* ↑ (Gaztelaniaz) «José Legrá, leyenda del boxeo, ingresado con síntomas de coronavirus» El Mundo 2020/04/16.

## Kanpo estekak

* Datuak: Q3326577
* Multimedia: José Legrá / Q3326577
# José Nápoles

José Ángel Nápoles, "Mantequilla " izengoitiz ezaguna, (Santiago, 1940ko apirilaren 13a — Mexiko Hiria, 2019ko abuztuaren 16a) kubatar boxeolaria izan zen, mexikar herritartasuna lortu zuena.
Munduko Boxeo Batzarreko (CMB) eta Munduko Boxeo Elkarteko (AMB) welter pisuko munduko txapelduna izan zen. Guztira hamabost borroka egin zituen bere txapelketen defentsan, horietatik zazpi K.O.z irabazitakoak.

## Erreferentziak

* ↑ (Gaztelaniaz) «Murió Mantequilla Nápoles, un exquisito campeón que no pudo con Carlos Monzón» La Nación 2019-8-16.

## Kanpo estekak

* Datuak: Q1358273
* Multimedia: José Nápoles / Q1358273
# Guillermo Rigondeaux

Guillermo Rigondeaux Ortiz (Santiago de Cuba, 1980ko irailaren 30a) kubatar boxeolari profesionala da. El Chacal ezizenaz ere ezagutzen da. Hainbat munduko txapelketa irabazi ditu "super gallo" kategorian, Haien artean WBA eta titulu linealak 2013tik hona. Hauek baino lehen Wbo eta Ring aldizkarien titullua.
The Ring aldizkariaren, Boxeo Transnazionalaren Ranking Elkartearen eta Boxrec webgunearen arabera, Rigondeaux munduko "super gallo" kategoriako boxeolaririk hoberena da.
Oraindik amateurra zenean, bi joku olinpikotan urrezko domina irabazi zuen bere mailan (2000,2004).
Gainera, Kubako txapeldun nazionala izan da zazpi aldiz (2000-2007). Bere karrera profesionalean zehar 17 borroka izan ditu eta guztiak irabazi ditu (haietako 11 K.O.z).
Urte batzuk beranduago, bere herrialdeko sistemarekin izandako arazo batzuen ondorioz, erretiratu behar izan zen. Boxeolari ezagun askoren arabera mundoko hoberena izatera heldu ahal izan zen, erretiratu ez balitz.
* Datuak: Q590082
* Multimedia: Guillermo Rigondeaux / Q590082
# Teófilo Stevenson

Teófilo Stevenson Lawrence (Puerto Padre, Las Tunas, 1952ko martxoaren 29a - Habana, 2012ko ekainaren 11) kubatar boxeolari amateurra izan zen. Olinpiar Jokoetan urrezko hiru domina lortu zituen boxeolari bakarra eta, adituen iritzian, historiako boxeolari amateur onena izan zen.

## Biografia

Alcides Segarraren esanetara sortu zen Kubatar Eskolako boxeolari onena izan zen, Roberto Balado eta Félix Savónekin batera. Munich 72, Montréal 76 eta Mosku 80 Olinpiar Jokoetako urrezko hiru dominez gainera (Kubak boikota egin zuen 1984ko Olinpiar Jokoetan, eta ez zuen parte hartu), hiru aldiz irabazi zuen afizionatuen munduko txapelketa, hamar aldiz Kubako txapelketa, urrezko domina bat irabazi zuen Panamerikar Jokoetan, zortzi aldiz atera zen txapeldun Erdialdeko Amerikako Txapelketetan, eta 72 borroka irabazi zituen nazioarteko lehiaketetan.
Guztira, 321 aldiz borrokatu zen, eta borroka horietatik 309 irabazi zituen. 1988an erretiratu zen, eta Kubako boxeolari-hautatzaile gisa lan egin zuen handik aurrera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Stevenson kubatarra hil da, 60 urterekin. berria.eus (Noiz kontsultatua: 2015-09-11).

## Kanpo estekak

* Datuak: Q508514
* Multimedia: Teófilo Stevenson / Q508514
# Annia Hatch

Annia Portuondo Hatch (Guantánamo, Kuba, 1978ko ekainaren 14a) Kuban jaio eta Estatu Batuetan nazionalizatutako gimnasta artistikoa da. 2004. urtean txapeldunorde olinpiko bikoitza zaldi-jauzian eta taldekako jauzi proban, eta 2003an munduko txapelduna izan zen taldekakoan.
Annia Portuondo izenez jaiotzan, eta 1997an Hatch abizendun estatubatuar batekin ezkondu ondoren haren abizena hartu zuen.

## Kirol-lasterketa
### 1996

San Juango (Puerto Rico) Munduko Txapelketan 1996an, bere jaioterria, Kuba, ordezkatzen zuenean, brontzezko domina lortu zuen, Gina Gogean eta Simona Amânar errumaniarren atzetik.

### 2004

2004ko Atenasko Olinpiar Jokoetan zilarra eskuratu zuen zaldi-jauzi proban, Monica Roșu errumaniarraren ondoren (urrea) eta Anna Pavlova errusiarraren aurrean (brontzea). Taldekako zilarra ere eskuratu zuen, Errumaniaren atzetik eta Errusiaren aurretik.
Taldekideak: Mohini Bhardwaj, Terin Humphrey, Courtney Kupets, Courtney McCool eta Carly Patterson izan ziren.

## Erreferentziak

* ↑ Ficha. .
* ↑ Ficha. .

## Kanpo estekak

* Datuak: Q886728